Наумов Дмитрий Федосеевич

Наумов Дмитрий Федосеевич — суруйааччы, Ил Түмэн дьокутаата, уруккута Амма улууһун кулубата, СӨ Бырабыыталыстыбатын бэрэстээтэлин солбуйааччы. Учуонай-зоотехник. 

Билиҥҥи үлэтэ: Аграрнай политикаҕа уонна тыаҕа Ил Түмэн бастайааннай кэмитиэтин бэрэстээтэлэ. 32 № Амма-Маайа быыбардыыр уокуругуттан дьокутаат.  
Өссө маннык кэмитиэттэргэ үлэлиир:
 Олохтоох салайыныы боппуруостарыгар - чилиэн
 Сир айылҕа ресурсаларын уонна экологияҕа кэмитиэт - бэрэстээтэли солбуйааччы.
2008 сыллаахха Саха театрыгар туруоруллубут "Оҕустар забастовкалара" диэн пьеса ааптара. Хас да бэчээккэ тахсыбыт кинигэлэрдээх.

 Олоҕун олуктара 

1948 сыл алтынньы 6 күнүгэр Амма улууһун Сулҕаччы нэһилиэгэр төрөөбүтэ.

1977 сыллаахха СГУну бүтэрбитэ, идэтинэн зоотехник.

1971 — 1975 сыллардаахха Үөһээ Бүлүү "Сельхозтехника" тэрилтэҕэ оробуочайдыыр.

1975 — 1978 сыллардаахха Үөһээ Бүлүү Намыгар И. Барахов аатынан совхозка зоотехник;

1978 — 1979 сыллардаахха Нам орто оскуолатыгар (Үөһээ Бүлүү) учуутал;

1979 — 1983 сыллардаахха Нам сельсоветын исполкомун (Үөһээ Бүлүү) бэрэстээтэлэ;

1983 — 1990 сыллардаахха И. Барахов аатынан совхоз дириэктэрин солбуйааччыта - кормопроизводство сыаҕын начальнига;

1990 — 1992 сыллардаахха И. Барахов аатынан совхоз дириэктэрэ;

1995 — 2000 сыллардаахха Амма улууһун салалтатын баһылыга (кулубата);

2000 — 2003 сыллардаахха Саха сирин тыа хаһаайыстыбатын миниистирэ;

2007 — 2008 сыллардаахха "Алмазы Анабара" генеральнай дириэктэрин солбуйааччыта;

2008 сылтан Амма улууһуттан Саха Өрөспүүбүлүкэтин Ил Түмэҥҥэ дьокутаатынан талыллыбыта, онно тыа уонна аграрнай политикаҕа бастайаанай хамыыһыйа бэрэстээтэлэ.

Саха сирин норуотун хаһаайыстыбатын Үтүөлээх үлэһитэ. Амма улууһун Ытык олохтооҕо. Саха сирин Суруйааччыларын холбоһуктарын чилиэнэ.

 Ылыллыбыт сирэ 
Ил Түмэн саайта

Категория:Дьоннор алпабыытынан
Категория:Саха суруйааччылара
Категория:1948 сыллаахха төрөөбүттэр
Категория:Алтынньы 6 күнүгэр төрөөбүттэр